Komisijos reglamentas (EB) Nr. 29/2002,
2001 m. gruodžio 19 d.
iš dalies keičiantis Tarybos reglamentą (EEB) Nr. 3037/90 dėl statistinio Europos bendrijos ekonominės veiklos rūšių klasifikatoriaus
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1990 m. spalio 9 d. Tarybos reglamentą (EEB) Nr. 3037/90 dėl statistinio Europos bendrijos ekonominės veiklos rūšių klasifikatoriaus [1] su paskutiniais pakeitimais, padarytais Komisijos reglamentu (EEB) Nr. 761/93 [2], ypač į jo 8 straipsnio b punktą ir 9 straipsnį,
kadangi:
(1) Reglamentas (EEB) Nr. 3037/90 patvirtino Bendrijos statistikos reikmėms skirtą ekonominės veiklos rūšių klasifikatorių, toliau vadinamą NACE 1 red. (pirmoji redakcija).
(2) Siekiant atsižvelgti į technologijų ir ekonomikos plėtrą bei į tai, kad nustojo galioti Europos anglių ir plieno bendrijos sutartis, būtina iš dalies pakeisti NACE 1 red.
(3) Būtina iš dalies pakeisti NACE 1 red. klasifikatorių, siekiant išlaikyti tarptautinę susietą sistemą ir skatinti konvergenciją pasaulio mastu.
(4) Dėl to atitinkamai reikėtų pakeisti Reglamentą (EEB) Nr. 3037/90.
(5) Šiame reglamente numatytos priemonės atitinka Statistikos programų komiteto nuomonę,
PRIĖMĖ ŠĮ REGLAMENTĄ
1 straipsnis
Reglamento (EEB) Nr. 3037/90 priedas yra pakeičiamas šio reglamento priedu.
2 straipsnis
Šis reglamentas įsigalioja 20 dieną po jo paskelbimo Europos Bendrijų oficialiajame leidinyje.
Šis reglamentas taikomas nuo 2003 m. sausio 1 d.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2001 m. gruodžio 19 d.